Retssikkerhed??? - K10 - Flexjob & Førtidspension
Retssikkerhed???
09-03-2008, 00:01 #1
Tilmeldingsdato: 04-08 2007
Til Velfærdsminister Karen Jespersen
Til Beskæftigelsesminister Claus Hjort Frederiksen
Blommenslyst, den 8. Marts 2008
Er syge mennesker blevet et jagtet folkefærd, - og kan sagsbehandlere overtræde retssikkerheds- og straffeloven?
Kort sagt, er følgende punkter acceptabel i forbindelse med en handicappet borgers anmodning om hjælp til såvel forsøgelsesgrundlag som hjælp til at få dækket merudgifter i forbindelse med handicappet?
Er det retssikkerhed at en ergoterapeut fra Ældre og Handicapafsnittet skrive til socialoverlæge i pensionsafsnittet "Vi talte om sagen forleden på et møde og er meget opmærksomme på, at vi ikke skal skubbe sagen i forkerte retninger i.f.t. jer. Men vi mener så, at Ehlers Danlos-diagnosen er verificeret og at vi nok ikke kan komme udenom at sørge for, at hun har mulighed for at gøre de ting, hun nu kan siddende med god arbejdsstilling" (Dette i forbindelse med ansøgning om boligtilretning, som blev bevilliget!)
Er det retssikkerhed at kommunen fastholde sociallægens lægelige skøn, når kommunen erkender at sociallægen har brugt 2 hospitalsundersøgelser som ikke er mine OG har omtalt mine diagnoser vildledende OG har undladt en væsentlig diagnose?
Er det retssikkerhed at sociallægen udtale ”jeg vælger at tilsidesætte ledende overlæge Glen Gorm Rasmussens vurdering, idet jeg mener han er farvet af det er hans speciale”?
Er det retssikkerhed at sociallægen skønner på en diagnose, som sociallægen måske ikke er kompetent til at vurdere på, og er det retssikkerhed i den forbindelse at tilsidesætte Sundhedsministeriets anbefalinger om inddragelse af specialviden fra 2 landsdelscentre, idet der er tale om et sjældent handicap?
Er det retssikkerhed at socialrådgiver videregiver fortrolige oplysninger til en for sagen uvedkommende afdeling, alene med det formål at skade borgeren?
Er det retssikkerhed at lægepapirer forsvinder fra en borgers mappe, og derved ikke medgår i vurdering af pensionsansøgning?
Er det retssikkerhed at ovenstående omtalte lægepapirer fortsat ikke ligger i min lægemappe, trods det de nu er sendt 3 gange til kommunen?
Er det retssikkerhed at kommunen benytter uautoriserede psykologer, over hvem en borger ikke kan klage til patientklagenævnet, ej heller til psykolognævnet? (Og hvor en autoriseret psykolog efterfølgende tilbageviser samtlige påstande)
Er det vejen frem, at borgere skal anmelde kommunerne til Datatilsynet og politiet, samt bruge penge på en advokat i en civil domstol, for at loven bliver overholdt?
I forbindelse med vedhæftede interne mail, skal jeg gøre opmærksom på hjemmeside fra Ombudsmanden; http://www.ombudsmanden.dk/nyt_og_pr...vshedspligten/
"Ansatte i det offentlige har tavshedspligt. De må ikke videregive fortrolige oplysninger om borgerne til andre der ikke har noget med sagen at gøre. En uberettiget videregivelse af fortrolige oplysninger kan være en overtrædelse af straffeloven og give fængselsstraf. "
Ovenstående punkter er foregået i Odense Kommune. I den forbindelse vil jeg gerne rette Jeres opmærksomhed på Velfærdsminister Karen Jespersens besvarelse; (SOU alm. del) Endeligt svar på spørgsmål nr. 183
Denne skrivelse offentliggøres på www.k10.dk
Jeg imødeser en tilbagemelding på, om det er accepteret i såvel Velfærds- som Beskæftigelsesministeret, at sagsbehandlingen foregår på denne måde?
Lena Bæk Michelsen
http://www.sitecenter.dk/radby/
Find flere Indlæg af lena
09-03-2008, 16:29 #2
Tilmeldingsdato: 18-01 2008
kanon skrivelse
Kanon skrivelse Lena
Jeg sendte en skrivelse der ligner din den 22 feb...
Har stadig ikke hørt noget fra nogen af dem.
Jeg valgte også at sende den til vores Justitsminister, hendes sekretær har svaret at det ikke er hendes område.
(jeg synes da at love der ikke er overholdt er hendes område)
håber at de svarer dig snart
Find flere Indlæg af kitter
16-03-2008, 14:25 #3
Ingen problemer i Odense!!!???
Vivi Kier, hende fra Odense med McDonald's, og konservativ socialordfører fra i DR Deadline i går aftes.
Hun sagde noget i retning af, at hvis kommunerne manglede penge for at overholde lovgivningen, så var det kommunalbestyrelsens ansvar at flytte rundt på pengene.
"...for i Odense, hvor hun kom fra, havde de ingen problemer."
Hør og se udsendelsen på linket nedenfor.
Hovedemnet er børnesager, men det med at overholde lovgivningen gælder jo også andre sager, ikke?
Der er 2 indslag lørdag den 15. marts 2008:
SF ordfører i konflikt med minister
22:33:48 (0:58 min.) - 8 af 15
Velfærdsminister Karen Jespersen bliver i dagens Berlingske Tidende citeret for, at hun nu vil undersøge, om SF's socialordfører har gjort noget strafbart. Özlem Cekic har nemlig sagt, at hun som sygeplejerske i Kalundborg har sendt et misbrugt barn hjemtil forældrene, ...
Debat mellem socialordførere fra SF og Konservative
22:34:46 (7:51 min.) - 9 af 15
http://www.dr.dk/DR2/deadline2230/Deadlineindslag.htm
29-03-2008, 19:02 #4
Lige en opdatering
Til alle I søde mennesker der følger min kamp, vil jeg lige fortælle lidt nyt i min sag.
Det drejer sig om ansøgning til §100, hvor jeg nu er så heldig at DUKH har opretttet en åbenstående rådgivning på min sag, således jeg hele tiden kan spørge dem til råds, ligesom de hjælper mig i min ansøgning (www.dukh.dk)
Desuden er jeg kommet i kontakt med Dansk Handicap Forbund og en bisidder derfra vil tage med til møde, hvis det ellers er ham muligt. (se www.dhf-net.dk)
Min afklaring af arbejdsevne er stadigvæk igangværende.
Jeg synes at jeg - med hjælp fra DUKH - efterhånden har fået udfyldt samtaleskema til §100 godt og grundigt (er pt. på 22 sider udfyldt på pc).
retssikkerhed i sagsbehandling østerbro Alt det andet 3 11-02-2011 12:29
Konference om retssikkerhed zuza Skal kommuner ikke overholde loven? 13 13-05-2009 08:02
Alt tidssætning er GMT +2. Klokken er nu 09:51.